
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

__ ΤΕΥΧΟΣ ΠΡΩΤΟ _ Αρ. Φύλλου 246 

24 Νοεμβρίου 1995 


ΠΡΟΕΔΡΙΚΑ ΔΙΑΤΑΓΜΑΤΑ 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 432 
Ιδρυση Ερευνητικός Πανεπιστημιακού Ινστιτούτου Στατιστι¬ 
κής Τεκμηρίωσης, Ανάλυσης και Έρευνας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1 ■ Τις διατάξεις του άρθρου 17 του Ν. 2083/92, «Εκσυγ¬ 
χρονισμός της Ανώτατης Εκπαίδευσης» (Α' 159), όπως τρο¬ 
ποποιήθηκε με τις παρ. 4 και 17 του άρθρου 7 του Ν. 
2158/93 «Εκσυγχρονισμός του ιδρύματος κρατικών Υποτρο¬ 
φιών (ΙΚΥ) και άλλες διατάξεις» (Α' 109). 

2. Τις διατάξεις του άρθρου 29Α του Ν. 1558/85 «Κυβέρ¬ 

νηση και Κυβερνητικά Όργανα» (Α' 137) το οποίο προσετέθη 
με το άρθρο 27 του Ν. 2081/92 «Ρύθμιση του θεσμού των 
Επιμελητηρίων τροποποίηση των διατάξεων του Ν. 1712/87 
για τον εκσυγχρονισμό των επαγγελματικών Οργανώσεων 
των εμπόρων, βιοτεχνών και λοιπών επαγγελματιών και άλλες 
διατάξεις» (Α' 154). ' ' 

3. Την εισήγηση της Συγκλήτου του Οικονομικού Πανεπι¬ 
στημίου Αθηνών (συνεδρίαση 5η 17.1.95 και της Γενικής Συ¬ 
νέλευσης Ειδικής Σύνθεσης (συνεδρίαση 2/1994-95/ 
5.12.94) για τη δημιουργία Ερευνητικού Πανεπιστημιακού Ιν¬ 
στιτούτου (Ε.Π.Ι.) «Στατιστικής Τεκμηρίωσης Ανάλυσης και 
Ερευνας» του Οικονομικού Πανεπιστημίου Αθηνών. 

4. Το γεγονός ότι δεν διατύπωσε τη γνώμη του το Διαπανε- 
πιστημιακό Συμβούλιο Έρευνας, αν και ζητήθηκε με το έγ¬ 
γραφο του Υπουργείου Εθνικής Παιδείας και θρησκευμάτων 
(Β7/197/7.4.95) και ότι έχει παρέλθει άπρακτος η προθεσμία 
του άρθρου 50, παρ. 3 του Ν. 1268/82, η οποία εφαρμόζεται 
και για την ίδρυση (Ε.Π.Ι.) σύμφωνα με τη διάταξη της παρ 
17, του άρθρου 28 του Ν. 2083/92. 

5. Το γεγονός ότι από τις διατάξεις του παρόντος διατάγμα¬ 
τος προκαλούνται οι εξής δαπάνες: 

α) Ετησίως 121.000.000 δραχμές για το κόστος λειτουρ¬ 
γίας κατά τα ειδικότερα οριζόμενα στο άρθρο 9. Η δαπάνη 
αυτή θα καλύπτεται με το ποσό των 30.000.000 δραχμών από 
τον τακτικό προϋπολογισμό του Υπουργείου Εθνικής Παι¬ 
δείας και θρησκευμάτων (ΥΠΕΠΘ) και θα βαρύνει το φορέα 
19-250 και ΚΑΕ 2529 και 40.000.000 από τον προϋπολογι¬ 
σμό των δημοσίων επενδύσεων και 51.000.000 από τον 
προϋπολογισμό του Ινστιτούτου. 

β) Εφάπαξ δαπάνη 60.000.000 για την εξασφάλιση της 
αναγκαίας υλικοτεχνικής υποδομής σε βάρος του προϋπολο¬ 
γισμού του Ινστιτούτου. 

6. Τις αριθμ. 570 και 611/1995 γνωμοδοτήσεις του Συμ¬ 


βουλίου Επικράτειας, ύστερα από πρόταση των Υπουργών 
Οικονομικών και Εθνικής Παιδείας και θρησκευμάτων απο¬ 
φασίζουμε: 

Άρθρο 1 
Ίδρυση 

■ Ιδρύεται Ερευνητικό Πανεπιστημιακό Ινστιτούτο με την 
επωνυμία «Ινστιτούτο Στατιστικής Τεκμηρίωσης Ανάλυσης 
και Έρευνας» (Ι.Σ.Τ.Α.ΕΡ). 

2. Το Ινστιτούτο συνδέεται με το τμήμα Στατιστικής του Οι¬ 
κονομικού Πανεπιστημίου Αθηνών. 

3. Το Ινστιτούτο είναι Ν.Π.Ι.Δ. και έχει διοικητική και οικο¬ 
νομική αυτοτέλεια. 

Άρθρο 2 

Αντικείμενο - Σκοπός 

1. Αντικείμενο του Ινστιτούτου είναι η διεξαγωγή βασικής 
και εφαρμοσμένης έρευνας στη Στατιστική, τις Πιθανότητες 
και τις ποσοτικές μεθόδους εν γένει. 

2. Σκοπός του Ινστιτούτου είναι: 

- Η ενημέρωση της Ελληνικής κοινωνίας για την αναγκαιό¬ 
τητα της χρήσης στατιστικών μεθόδων για την τεκμηρωμένη 
και επιστημονική προσέγγιση των προβλημάτων που αντιμε¬ 
τωπίζει. 

- Η ανάπτυξη της Στατιστικής Επιστήμης και της χρήσης 

στατιστικών και εν γένει ποσοτικών μεθόδων και εφαρμονών 
στην Ελλάδα. ν 

- Η συμμετοχή στην ανάπτυξη του προγράμματος μετα¬ 
πτυχιακών σπουδών του τμήματος Στατιστικής. 

— Η δειγματοληπτική συγκέντρωση στοιχείων και η ανά¬ 
λυσή τους. 

- Η ανάπτυξη βάσων δεδομένων και η παροχή στατιστικών 
συμβουλών σε κάθε ενδιαφερόμενο. 

- Η διεξαγωγή έρευνας, η ανάπτυξη της τεχνογνωσίας και η 
μεταφορά τεχνολογίας. 

3. Περιοχές δραστηριότητας του Ινστιτούτου είναι κυρίως 
οι εξής: 

- Η Στατιστική, οι Πιθανότητες και οι ποσοτικές μέθοδοι εν 
γένει. 

- Η Συγκέντρωση Στατιστικών Στοιχείων. 

- Η Στατιστική Ανάλυση Στοιχείων. 

- Η Παροχή Στατιστικών Συμβουλών. 

- Η διεξαγωγή με πρωτοβουλία του Ινστιτούτου, η κατ’ ανά¬ 
θεση από το δημόσιο ή ιδιωτικό τομέα του εσωτερικού ή του 
εξωτερικού μελετών και ερευνών. 

- Η ασφάλιση και κυρίως η κοινωνική ασφάλιση. 

- Η Στατιστική στο χώρο της υγείας και η βιοστατιστική. 

-Τα μαθηματικά και στοχαστικά της χρηματοδότησης. 

- Η χρήση της Στατιστικής και η ανάπτυξη στατιστικών με¬ 
θόδων για τη συγκέντρωση και ανάλυση στοιχείων σε τομείς 
όπου αυτό είναι απαραίτητο όπως η εκπαίδευση, η υγεία, η 
νομική επιστήμη, τα οικονομικά, η βιομηχανία, η δικαιοσύνη 
κλπ. 

4. Για την επίτευξη των σκοπών του το Ινστιτούτο: 

- Εκπονεί και διεξάγει μελέτες και ερευνητικά προγράμ¬ 
ματα που σχετίζονται με τα επιστημονικά ενδιαφέροντα του 
Ινστιτούτου. 

- Παράγει πρωτότυπα προϊόντα και εργασίες και παρέχει 
υπηρεσίες σχετικές με τις ερευνητικές και αναπτυξιακές 
δραστηριότητές του. 

- Προωθεί την ανάπτυξη σχέσεων και συνεργάζεται με 
άλλα ερευνητικά ιδρύματα, οργανισμούς ή υπηρεσίες του 
εσωτερικού ή του εξωτερικού τα οποία ασκούν όμοια ή συ¬ 
ναφή δραστηριότητα ή δύνανται να κάνουν χρήση των υπηρε¬ 
σιών του Ινστιτούτου (π.χ. Εθνική Στατιστική Υπηρεσία, 
ΚΕΠΕ, Υπουργείο Παιδείας, ΕιιΐΌβΙβΙ, ΙπΙεπιεΙίοπεΙ ΘΙείίδΙίοεΙ 
ΙηδΙίΙυΙθ κ.λπ.). 

- Ειδικεύει επιστήμονες και τεχνικούς στους τομείς δρα- 
στηριότητάς του. 

- Προμηθεύεται τον απαραίτητο τεχνολογικό εξοπλισμό. 

- Εκπαιδεύει νέους επιστήμονες και παρέχει προς τούτο 
υποτροφίες. 

- Αξιοποιεί εξειδικευμένους επιστήμονες στα αντικείμενά 
του. 

- Συνεργάζεται με το τμήμα Στατιστικής στο πρόγραμμα 
μεταπτυχιακών σπουδών του. 

- Προωθεί καινοτομίες στην εκπαίδευση με ειδικά σεμινά¬ 
ρια. 

- Παρέχει εξειδικευμένες συμβουλές. 

- Εκδίδει στατιστικό επιστημονικό περιοδικό. 

- Εκπονεί μελέτες και καταρτίζει εκθέσεις που δημοσιεύο¬ 
νται σε τακτά χρονικά διαστήματα κατ’ ανάθεση ή με δική του 
πρωτοβουλία. 

- Κατασκευάζει και μελετά ειδικούς δείκτες για διάφορες 
δραστηριότητες και θέματα, όπως π.χ. εκπαιδευτικά, οικονο¬ 
μικά, περιβαντολογικά κ.λπ. 

- Αναπτύσσει οποιαδήποτε άλλη δραστηριότητα συναφή 
με τους σκοπούς του. 

Αρθρο 3 

Διοίκηση του Ινστιτούτου 

1. Τα Όργανα Διοίκησης του Ινστιτούτου είναι το Διοικη¬ 
τικό Συμβούλιό του, ο Διευθυντής και ο Αναπληρωτής Διευθυ¬ 
ντής, σύμφωνα με το άρθρο 17, παρ. 5 του Ν. 2083/92. 

2. Το Διοικητικό Συμβούλιο του Ινστιτούτου αποτελείται 
από: 

α) Το Διευθυντή ως Πρόεδρο, 
β) Από τρία μέλη Δ.Ε.Π. του τμήματος Στατιστικής, 
γ) Δύο ερευνητές του Ινστιτούτού, που προτείνονται από 
τον οικείο σύλλογο. 

Η θητεία των μελών του Δ.Σ. είναι τριετής και μπορείνα 
ανανεώνεται. 

3. Το Διοικητικό Συμβούλιο του Ινστιτούτου αποφασίζει για 
κάθε θέμα που αφορά στη διοίκηση και λειτουργία, στη δια¬ 
χείριση της περιουσίας και στη διάθεση των πόρων αυτού, κα¬ 
θώς και για κάθε ενέργεια που σχετίζεται με την εκπλήρωση 
των σκοπών αυτού. 

Ειδικότερα το Διοικητικό Συμβούλιο: 
α) Χαράζει τη γενική ερευνητική πολιτική του Ινστιτού¬ 
του. 

β) Εποπτεύει, ελέγχει και κατευθύνει τις υπηρεσίες του. 
γ) Καθορίζει την οικονομική πολιτική του Ινστιτούτου, 
δ) Εγκρίνει τον προϋπολογισμό, τον απολογισμό και τον 
ισολογισμό του Ινστιτούτου. 


ε) Προσλαμβάνει, ύστερα από εισήγηση του Διευθυντή, το 
αναγκαίο προσωπικό και καθορίζει το ύψος των αποδοχών 
του. 

στ) Καταρτίζει και εκδίδει τον κανονισμό λειτουργίας του 
Ινστιτούτου. 

ζ) Υποβοηθεί το Διευθυντή στο έργο του. Η συνδρομή αυτή 
συνίσταται στην παροχή γνώμης προς τον Διευθυντή για θέ¬ 
ματα σχετικά με τη λειτουργία του Ινστιτούτου. 

η) Αξιολογεί και προτείνει όλα τα νέα ερευνητικά προγράμ¬ 
ματα και εγκρίνει την υλοποίηησή τους εφ’ όσον εμπίπτουν 
στους σκοπούς και δυνατότητες του ΙΣΤΑΕΡ. 

4. Γ ια τη διαδικασία διορισμού, τα ειδικότερα προσόντα και 
τη διάρκεια θητείας του Διευθυντή και του Αναπληρωτή Διευ¬ 
θυντή εφαρμόζονται οι διατάξεις της παρ. 7, του άρθρου 17 
του Ν. 2083/92. 

Διευθυντής του Ινστιτούτου διορίζεται Καθηγητής ή Ανα¬ 
πληρωτής καθηγητής ή ομότιμος, του Οικονομικού Πανεπι¬ 
στημίου Αθηνών με πείρα, ενεργό ερευνητική δραστηριό¬ 
τητα, και έργο υψηλής στάθμης και διεθνώς αναγνωρισμένο 
στη Στατιστική. 

Ο Αναπληρωτής διευθυντής είναι μέλος Διδακτικού Ερευ¬ 
νητικού Προσωπικού (ΔΕΠ) του τμήματος Στατιστικής ή ερευ¬ 
νητής αναγνωρισμένου κύρους με διοικητική πείρα και ερευ¬ 
νητική δραστηριότητα στη Στατιστική. 

Ο Διευθυντής και ο αναπληρωτής Διευθυντής επιλέγονται 
από το Σύγκλητο του Οικονομικού Πανεπιστημίου Αθηνών με 
την κατά το άρθρο 12, παρ. 1 του Ν. 2083/92 ειδική σύνθεση. 

Η θητεία του Διευθυντή και Αναπληρωτή Διευθυντή είναι 
πενταετής και μπορεί να ανανεώνεται με την ίδια διαδικα¬ 
σία. 

5.0 Διευθυντής του Ινστιτούτου ασκεί τις εξής αρμοδιότη¬ 
τες: 

α) Εκπροσωπεί το Ινστιτούτο στις Αρχές και στις σχέσεις 
του με κάθε τρίτο. 

β) Διευθύνει το Ινστιτούτο και μεριμνά για την εν γένει ορ¬ 
γάνωση και εύρυθμη λειτουργία του. 
γ) Συγκαλεί το Διοικητικό Συμβούλιο, 
δ) Καταρτίζει το πλαίσιο της ερευνητικής δραστηριότητας 
και καθορίζει τις διαδικασίες αξιολόγησης, επιλογής και χρη¬ 
ματοδότησης των ερευνητικών προγραμμάτων. 

ε) Συντονίζει τις ερευνητικές δραστηριότητες και λαμβάνει 
τα αναγκαία μέτρα για την εύρυθμη λειτουργία του. 

στ) Μεριμνά για την κατάρτιση του προϋπολογισμού, του 
απολογισμού και του ισολογισμού και την υποβολή τους για 
έγκριση στο Δ.Σ. 

ζ) Αναζητεί πηγές χρηματοδότησης και ενεργεί κάθε πράξη 
που είναι απαραίτητη για την εξασφάλιση χρηματικών πόρων. 

η) Αποδέχεται κάθε είδους επιχορηγήσεις, δωρεές και ει¬ 
σφορές τρίτων και καθορίζει τους ειδικότερους όρους απο¬ 
δοχής και διάθεσής τους, 
θ) Δίνει εντολή για την πληρωμή κάθε δαπάνης, 
ι) Υπογράφει συμβάσεις πρόσληψης του κάθε είδους προ¬ 
σωπικού του Ινστιτούτου. 

6. Το ύψος των αποδοχών του Διευθυντή και Αναπληρωτή 
Διευθυντή ορίζονται ως εξής: 

α) Γ ια το Διευθυντή το 50% των πάσης φύσεως τακτικών 
αποδοχών της οργανικής τους θέσης. 

β) Γ ια τον Αναπληρωτή Διευθυντή το 90% των αποδοχών 
του Διευθυντή του Ινστιτούτου. 

γ) Αν ο Διευθυντής είναι ομότιμος καθηγητής λαμβάνει τις 
πάσης φύσεως τακτικές αποδοχές εν ενεργεία καθηγητή α' 
βαθμίδας. 

Αρθρο 4 
Διάρθρωση 

1. Το Ινστιτούτο διαρθρθώνεται ως εξής: 
α. Υπηρεσία υποστήριξης ερευνών 

β. Υπηρεσία εκδόσεων 
γ. Υπηρεσία προσωπικού 
δ. Οικονομική υπηρεσία και 
ε. Γραμματεία 

2. Οι αρμοδιότητες που ασκεί κάθε μία από τις προηγούμε¬ 
νες μονάδες είναι οι εξής: 

α. Η Υπηρεσία Υποστήριξης Ερευνών παρέχει κάθε διοικη¬ 
τική υποστήριξη για την εκπόνηση και διεξαγωγή των ερευνη¬ 
τικών προγραμμάτων, μεριμνά για συγκέντρωση ςτοιχείων και 
πληροφοριών στους τομείς που καλύπτουν οι δραστηριότη¬ 
τες του Ινστιτούτου και συλλέγει τα αναγκαία στατιστικά και 
λοιπά συγκριτικά στοιχεία για τη σχεδίαση και εκτέλεση των 
ερευνητικών προγραμμάτων. 

β. Η Υπηρεσία Εκδόσεων μεριμνά για την έκδοση των δη¬ 
μοσιευμάτων και λοιπών εντύπων του ινστιτούτου και τη συ¬ 
γκρότηση και ενημέρωση αρχείων υλικού. 

γ. Η Υπηρσία Προσωπικού χειρίζεται τα θέματα πρόσληψης 
και υπηρεσιακής κατάστασης του προσωπικού του ινστιτού¬ 
του στο εσωτερικό και εξωτερικό. 

δ. Η Οικονομική Υπηρεσία μεριμνά για την κατάρτιση - 
έγκριση και εκτέλεση του τακτικού προϋπολογισμού καθώς 
και του προγράμματος δημοσίων επενδύσεων, διαχειρίζεται 
κάθε δαπάνη, μεριμνά για την εκκαθάριση αποδοχών και γενι¬ 
κότερα αποζημιώσεων του προσωπικού, χειρίζεται όλα τα θέ¬ 
ματα που σχετίζονται με τα ασφαλιστικά ταμεία, μεριμνά για 
την είσπραξη κάθε εσόδου και την προμήθεια κάθε μηχανή¬ 
ματος, υλικού, επίπλου ή άλλου περιουσιακού στοιχείου. 

ε. Η Γραμματεία μεριμνά για τη διακίνηση της αλληλογρα¬ 
φίας, τη δακτυλογράφηση και την αναπαραγωγή εγγράφων, 
τη φύλαξη και τον καθαρισμό των χώρων του Ινστιτούτου. 

3. Η εσωτερική διάρθρωση σε επιμέρους μονάδες των υπη¬ 
ρεσιών του ινστιτούτου καθορίζεται με τον εσωτερικό κανονι¬ 
σμό λειτουργίας του. 

Αρθρο 5 

1. Το προσωπικό του Ινστιτούτου διακρίνεται σε τακτικό και 
έκτακτο. 

2. Το τακτικό προσωπικό προσλαμβάνεται με σύμβαση ερ¬ 
γασίας Ιδιωτικού Δικαίου ορισμένου ή αορίστου χρόνου και 
διακρίνεται σε επιστημονικό, ειδικό τεχνικό, διοικητικό και 
βοηθητικό προσωπικό. 

3. Το έκτακτο προσωπικό προσλαμβάνεται με σύμβαση έρ¬ 
γου. 

Αρθρο 6 

Επιστημονικό προσωπικό 

1. Το επιστημονικό προσωπικό αποτελείται από: 
α. Ερευνητές που είναι μέλη ΔΕΠ του Τμήματος Στατιστι¬ 
κής του Οικονομικού Πανεπιστημίου Αθηνών. 

β. Επισκέπτες εμπειρογνώμονες συνεργαζόμενους Ερευ¬ 
νητές, που μπορεί να είναι μέλη ΔΕΠ, επισκέπτες καθηγητές, 
εντεταλμένοι επίκουροι καθηγητές και ειδικοί επιστήμονες 
του Οικονομικού Πανεπιστημίου Αθηνών, άλλου Α.Ε.Ι., ερευ¬ 
νητικού κέντρου του εσωτερικού ή του εξωτερικού ή ανεξάρ¬ 
τητοι ερευνητές. 

γ. Μεταπτυχιακούς φοιτητές του Τμήματος Στατιστικής 
του Οικονομικού Πανεπιστημίου Αθηνών. 

2. Ο αριθμός των θέσεων του επιστημονικού προσωπικού 
του Ινστιτούτου ορίζεται σε 10 κατ’ ανώτατο όριο και κατανέ- 
μεται σε κατηγορίες με τον εσωτερικό κανονισμό λειτουργίας 
του. 

Αρθρο 7 

Λοιπό προσωπικό 

1. Το λοιπό προσωπικό του Ινστιτούτου διακρίνεται σε: 
α. Ειδικούς λειτουργικούς επιστήμονες 
β. Ειδικούς τεχνικούς επιστήμονες 


γ. Τεχνικούς 
δ. Διοικητικό προσωπικό 
ε. Βοηθητικό προσωπικό 

2.0 συνολικός αριθμός των θέσεων του προσωπικού αυτού 
ορίζεται σε έντεκα (11) και κατανέμεται σύμφωνα με τον 
εσωτερικό κανονισμό λειτουργίας του. 

3. Τα καθήκοντα του προσωπικού αναφέρονται στην εκτέ¬ 
λεση ειδικών επιστημονικών και τεχνικών εργασιών υποδομής 
και λειτουργίας του Ινστιτούτου, την υποστήριξη της έρευνας 
και την στελέχωση των διοικητικών και οικονομικών υπηρε¬ 
σιών. 

4. Η πρόσληψη γίνεται ύστερα από την προκήρυξη των θέ¬ 
σεων. 

Στην προκήρυξη αναφέρονται η κατηγορία της θέσης, η ει¬ 
δικότητα και τα ειδικότερα προσόντα πρόσληψης. Η προκή¬ 
ρυξη των θέσεων γίνεται με απόφαση του Διευθυντή και δη¬ 
μοσιεύεται σε μία (1) τουλάχιστον ημερήσια εφημερίδα της 
Αθήνας. 

5. Προσόντα πρόσληψης ορίζονται: 

α) Γ ία τους ειδικούς λειτουργικούς επιστήμονες: Διδακτο¬ 
ρικό δίπλωμα ή μεταπτυχιακός τίτλος σπουδών ή εξειδίκευση 
σε ερευνητικό ίδρυμα της ημεδαπής ή της αλλοδαπής, που 
έχουν συνάφεια με τους επιστημονικούς και ερευνητικούς 
τομείς του Ινστιτούτου. 

β) Για τους ειδικούς τεχνικούς επιστήμονες. Τα αντίστοιχα 
κατά ειδικότητα πτυχία ή διπλώματα ΑΕΙ της ημεδαπής ή ισό¬ 
τιμα αντίστοιχης ειδικότητας σχολών της αλλοδαπής και 
εμπειρία σε θέματα υποδομής και υποστήριξης της έρευνας 
που αποδεικνύεται από βεβαιώσεις σχετικής προϋπηρεσίας 
τους. 

γ) Γ ία τους τεχνικούς: Απολυτήριο τεχνικού Λυκείου ή τε¬ 
χνικής σχολής δευτεροβάθμιας εκπαίδευσης ή απολυτήριο 
στοιχειώδους εκπαίδευσης και εμπειρία πέντε (5) ετών στην 
ειδικότητα που αποδεικνύεται από βεβαιώσεις προϋπηρεσίας 
τους. 

δ) Γ ια το διοικητικό προσωπικό: 
α) Γ ια το προσωπικό πανεπιστημιακής εκπαίδευσης (Π.Ε.): 
Πτυχίο ή δίπλωμα ή ισότιμο προς τα πιο πάνω διπλώματα, 
β) Για το προσωπικό τεχνολογικής εκπαίδευσης (Τ.Ε.): 
Πτυχίο ή δίπλωμα διοίκησης επιχειρήσεων ή λογιστικής 
ΤΕΙ, ή ισότιμων σχολών της ημεδαπής ή της αλλοδαπής. 

Γ ια την πρόσληψη του παραπάνω προσωπικού Π.Ε. και Τ.Ε. 
συνεκτιμάται η γνώση της Αγγλικής και τουλάχιστον μιας των 
γλωσσών Γαλλικής και Γερμανικής, που αποδεικνύεται από 
σχετικές βεβαιώσεις ή πιστοποιητικά ή με ειδική εξέταση, 
γ) Γ ια το προσωπικό δευτεροβάθμιας εκπαίδευσης (Δ.Ε.): 
Απολυτήριο γενικού λυκείου ή εξαταξίου γυμνασίου, απο¬ 
λυτήριο τεχνικού επαγγελματικού λυκείου του τμήματος 
υπαλλήλων γραφείου (διοίκησης) ή λογιστηρίου. 

Ειδικότερα για τους προσλαμβανομένους ως γραμματείς 
απαιτείται άριστη γνώση της Αγγλικής, που θα διαπιστώνεται 
με ειδική εξέταση κατά τα οριζόμενα στην προκήρυξη, ενώ 
επιθυμητή είναι η ικανοποιητική γνώση μιας των γλωσσών 
Γαλλικής, Γερμανικής, Ρωσικής ή Ιταλικής. Μπορεί κατά πε¬ 
ρίπτωση να ορισθεί με την προκήρυξη ως απαραίτητη η άρι¬ 
στη γνώση κάποιας άλλης γλώσσας εκτός της Αγγλικής. Απα¬ 
ραίτητη επίσης είναι η ευχέρεια στη χρήση υπολογιστών η 
οποία διαπιστώνεται με εξέταση κατά τα οριζόμενα στην προ¬ 
κήρυξη. 

δ) Γ ια το βοηθητικό προσωπικό: Απολυτήριο τριταξίου γυ¬ 
μνασίου ή Δημοτικού ή ειδικότητα ή εμπειρία που ορίζεται με 
την προκήρυξη και αποδεικνύεται από σχετική βεβαίωση ή με 
ειδική εξέταση. 

6· Την επιλογή του προσωπικού πραγματοποιεί το Διοικη¬ 
τικό Συμβούλιο του Ε.Π.Ι. 

7. Το προσωπικό του παρόντος άρθρου προσλαμβάνεται με 
σύμβαση εργασίας ιδιωτικού δικαίου ορισμένου χρόνου. 

Στη σύμβαση ορίζονται και οι καταβαλλόμενες μηνιαίες 
αποδοχές, το ύψος των οποίων καθορίζεται από το διοικητικό 
συμβούλιο, ύστερα από εισήγηση του διευθυντή. 

Αρθρο 8 

Πόροι - Διαχείριση 

1. Πόροι του Ινστιτούτου είναι: 

α. Η επιχορήγηση από τον τακτικό προϋπολογισμό του 
Υπουργείου Εθνικής Παιδείας και θρησκευμάτων για την κά¬ 
λυψη των εξόδων της λειτουργίας και της μισθοδοσίας του 
προσωπικού του με το ποσό των 30.000.000. 

β. Η επιχορήγηση από το πρόγραμμα δημοσίων επενδύ¬ 
σεων του Υπουργείου Εθνικής Παιδείας και θρησκευμάτων 
με το ποσό των 40.000.000. 

γ. Έσοδα από την εκτέλεση ερευνητικών προγραμμάτων 
για λογαριασμό τρίτων (δημοσίων υπηρεσιών, διεθνών και μη 
οργανισμών, ν.π.δ.δ., ν.π.ι.δ. και ιδιωτών). 

δ. Έσοδα από την παροχή υπηρεσιών ή την πώληση των 
προϊόντων που παράγει το Ινστιτούτο, 
ε. Δωρεές και άλλες παροχές τρίτων, 
στ. Επιχορηγήσεις από άλλες πηγές. 

2. Οι πόροι και τα έσοδα του Ινστιτούτου από οποιαδήποτε 
πηγή και να προέρχονται, κατατίθενται σε λογαριασμό τράπε¬ 
ζας και η ανάληψη, κατάθεση ή πραγματοποίηση οποιοσδή¬ 
ποτε δαπάνης από το λογαριασμό αυτό, γίνεται με ειδική 
εντολή του διευθυντή ή του νόμιμα εξουσιοδοτημένου από 
αυτόν. 

Άρθρο 9 

Κόστος Λειτουργίας 


θα στεγασθεί σε εγκαταστάσεις του Οικονομικού Πανεπιστη¬ 
μίου Αθηνών. 

Άρθρο 10 

Οικονομικός έλεγχος 

1. Ο τακτικός έλεγχος της οικονομικής διαχείρισης του Ιν¬ 
στιτούτου και ο έλεγχος του ισολογισμού που πραγματοποιεί¬ 
ται κάθε χρόνο από ένα (1) ορκωτό ελεγκτή, ο οποίος ορίζεται 
με τη διαδικασία του άρθρου 18 του Π.Δ. 226/92 (Α' 120). 

2. Ο έλεγχος των δαπανών ενεργείται με βάση τα πρωτό¬ 
τυπα δικαιολογητικά, δηλαδή τα σχετικά τιμολόγια και απο- 
δείξις των προμηθευτών ή δελτία παροχής υπηρεσιών, τα 
οποία τηρεί η οικονομική υπηρεσία του Ινστιτούτου για κάθε 
πραγματοποιούμενη δαπάνη. 

3. Το διαχειριστικό έτος του ινστιτούτου συμπίπτει με το οι¬ 
κονομικό έτος. Το πρώτο διαχειριστικό έτος αρχίζει από την 
ημέρα ίδρυσης του Ινστιτούτου. 

4.0 ορκωτός ελεγκτής που ασκεί τον τακτικό έλεγχο οικο¬ 
νομικής διαχείρισης του Ινστιτούτου, υποβάλλει μέχρι το τέ¬ 
λος Ιουνίου κάθε έτους έκθεση για τη διαχείρηση και τον απο¬ 
λογισμό του διαχειριστικού έτους που έληξε. Οι εκθέσεις 
υποβάλλονται στον Υπουργό Εθνικής Παιδείας και θρησκευ¬ 
μάτων, το διοικητικό συμβούλιο του Ινστιτούτου και τον διευ¬ 
θυντή του Ινστιτούτου. 

5. Ο Υπουργός Εθνικής Παιδείας και θρησκευμάτων μπο¬ 
ρεί να ζητήσει οποτεδήποτε έκτακτους ελέγχους της οικονο¬ 
μικής διαχείρισης του Ινστιτούτου που διενεργούνται στην πε¬ 
ρίπτωση αυτή από Επιθεωρητές του Υπουργείου Οικονομι¬ 
κών. 


Το ετήσιο κόστος λειτουργίας του Ινστιτούτου θα είναι πε¬ 
ρίπου 121 εκ. δρχ. Το κόστος της αναγκαίας υλικοτεχνικής 
υποδομής εκτιμάται στο ποσόν των 60 εκ. δρχ. 

Αναλυτικά, οι λειτουργικές δαπάνες ετησίως προβλέπονται 
ως εξής: 

Αμοιβές προσωπικού: 

Αμοιβές τρίτων: 

Πάγια λειτουργικά έξοδα: 

Μισθώσεις ακινήτου: 

Αναλώσιμα: 

Βιβλία - Περιοδικά: 

Λογισμικό: 

Οργάνωση συνεδρίων-σεμιναρίων: 

Σύνολο 


Πάγιος εξοπλισμός: 
Δίκτυο υπολογιστών: 
Έπιπλα: 

Βιβλία: 


104.000.000 δρχ. 
1.000.000 δρχ. 
3.000.000 δρχ. 
4.000.000 δρχ. 
1.000.000 δρχ. 
1.000.000 δρχ. 
3.000.000 δρχ. 
3.000.000 δρχ. 
121.000.000 δρχ. 


50.000.000 δρχ. 
5.000.000 δρχ. 
5.000.000 δρχ. 


Σύνολο 60.000.000 δρχ. 

Οι πηγές χρηματοδότησης θα είναι: 

- Το ΥΠΕΠΘ με ετήσιο ύψος περίπου 30 εκ. δραχμών από 
τον τακτικό προϋπολογισμό. 

- Προϋπολογισμός Δημοσίων επενδύσεων του ΥΠΕΠΘ με 
40.000.000 δρχ. 

- Χρηματοδότηση ερευνών και μελετών από φορείς του 
δημοσίου και ιδιωτικού τομέα που το Ινστιτούτο θα διενεργεί 
για λογαριασμό τους στους τομείς δραστηριότητάς του. 

- Δωρεές, επιχορηγήσεις κ.λπ. 

Το Ινστιτούτο θα στεγαστεί σε ειδικές εγκαταστάσεις. Μέ- 
χρις ότου αποκτηθούν οι εγκαταστάσεις αυτές, το Ινστιτούτο 


Άρθρο 11 

Εσωτερικός κανονισμός λειτουργίας 

Μέσα σε έξι (6) μήνες από την έναρξη λειτουργίας του ιν¬ 
στιτούτου, το διοικητικό συμβούλιο καταρτίζει τον εσωτερικό 
κανονισμό λειτουργίας του Ινστιτούτου, σύμφωνα με τις δια¬ 
τάξεις της παρ. 9 του άρθρου 17 του Ν. 2083/92. 

Με τον εσωτερικό κανονισμό λειτουργίας ρυθμίζονται οι ει¬ 
δικότερες αρμοδιότητες όλων των οργάνων, οι υποχρεώσεις 
του κάθε φύσης προσωπικού, ως και κάθε λεπτομέρεια που 
είναι αναγκαία για την εύρυθμη και αποδοτική λειτουργία του 
Ινστιτούτου. 


Άρθρο 12 

Σε περίπτωση διάλυσης του Ινστιτούτου τα περιουσιακά 
στοιχεία του περιέρχονται χωρίς άλλη διατύπωση στο Οικονο¬ 
μικό Πανεπιστήμιο Αθηνών. 

Η εκκαθάριση εκτελείται από το Υπουργείο Εθνικής Παι¬ 
δείας και θρησκευμάτων, σύμφωνα με τις ισχύουσες διατά¬ 
ξεις, ύστερα από απόφαση του Υπουργού Εθνικής Παιδείας 
και θρησκευμάτων. 

Στον Υπουργό Εθνικής Παιδείας και θρησκευμάτων αναθέ¬ 
τουμε τη δημοσίευση και εκτέλεση του παρόντος διατάγμα¬ 
τος. 


Αθήνα, 20 Νοεμβρίου 1995 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

